Umumiy o‘rta ta’lim oluvchilarning yakuniy davlat attestatsiyasi to‘g‘risidagi nizomga o‘zgartirishlar va qo‘shimcha kiritish haqida

O‘zbekiston Respublikasi Prezidentining 2018-yil 5-sentabrdagi PQ-3931-son “Xalq ta’limi tizimiga boshqaruvning yangi tamoyillarini joriy etish chora-tadbirlari to‘g‘risida”gi qarori va O‘zbekiston Respublikasi Vazirlar Mahkamasining 2017-yil 15-martdagi 140-son “Umumiy o‘rta ta’lim to‘g‘risidagi nizomni tasdiqlash haqida”gi hamda 2019-yil 24-iyuldagi 620-son “Xorijiy davlatlarda ta’lim olganlik to‘g‘risidagi hujjatlarni tan olish tartibini takomillashtirish haqida”gi qarorlariga muvofiq buyuraman:
 1. O‘zbekiston Respublikasi xalq ta’limi vazirining 2008-yil 4-martdagi 56-son buyrug‘i (ro‘yxat raqami 1778, 2008-yil 20-mart) (O‘zbekiston Respublikasi qonun hujjatlari to‘plami, 2008-y., 12-13-son, 78-modda) bilan tasdiqlangan Umumiy o‘rta ta’lim oluvchilarning yakuniy davlat attestatsiyasi to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 11, 33-bandlar, 38-bandning birinchi xatboshisidagi “xalq ta’limi muassasalari faoliyatini metodik ta’minlash va tashkil etish tuman (shahar) bo‘limlari” degan so‘zlar “tuman (shahar) xalq ta’limi bo‘limlari” degan so‘zlar bilan almashtirilsin.
 2. 32-bandda:
 birinchi xatboshidagi “xalq ta’limi muassasalari faoliyatini metodik ta’minlash va tashkil etish tuman (shahar) bo‘limlarida” degan so‘zlar “tuman (shahar) xalq ta’limi bo‘limlarida” degan so‘zlar bilan almashtirilsin;
 ikkinchi xatboshidagi “xalq ta’limi muassasalari faoliyatini metodik ta’minlash va tashkil etish tuman (shahar) bo‘limi” degan so‘zlar “tuman (shahar) xalq ta’limi bo‘limi” degan so‘zlar bilan almashtirilsin.
 3. 34-bandning ikkinchi xatboshisi quyidagi tahrirda bayon etilsin:
 “Xorijiy davlatlarda umumiy o‘rta va o‘rta ta’lim olganlik to‘g‘risidagi hujjatlarni tan olish — Qoraqalpog‘iston Respublikasi Xalq ta’limi vazirligi, viloyatlar xalq ta’limi boshqarmalari va Toshkent shahar xalq ta’limi bosh boshqarmasi tomonidan amalga oshiriladi.”.
 4. 37-bandning birinchi va ikkinchi xatboshilari quyidagi tahrirda bayon etilsin:
 “37. Fanlarni ijobiy o‘zlashtirayotgan bitiruvchilar yakuniy attestatsiyadan tuman (shahar) xalq ta’limi bo‘limlari buyruqlari asosida quyidagi hollarda qisman yoki butunlay ozod etiladilar:
 Mazkur Nizomning ilovasiga muvofiq tasdiqlangan yakuniy attestatsiyadan ozod qilish mumkin bo‘lgan kasalliklarga asosan;”.
 5. Nizom mazkur o‘zgartirishlar va qo‘shimchaning ilovasiga muvofiq tahrirdagi ilova bilan to‘ldirilsin.
 6. Mazkur o‘zgartirishlar va qo‘shimcha O‘zbekiston Respublikasi Sog‘liqni saqlash vazirligi bilan kelishilgan.